สวิงมันแรง ฝ้าย-ชากัณฑ์สิม คว้าแชมป์หญิงกอล์ฟสิงห์คลาสสิค 
 พาร์ 71,วันที่ 8 ก.ค. 60 การแข่งขันกอล์ฟอาชีพ สิงห์ ออล ไทยแลนด์ กอล์ฟ ทัวร์ 2017 รายการที่ 7 ประจำปี 2560 สิงห์ คลาสสิค 2017 สนับสนุนโดย บริษัท สิงห์ คอร์เปอเรชั่น จำกัด นักกอล์ฟชายแข่ง 4 วัน 6-9 ก.ค. ชิงเงินรางวัลรวม 2 ล้านบาท และนักกอล์ฟหญิงแข่ง 3 วัน 6-8 ก.ค. ชิงเงินรางวัลรวม 2 แสนบาท ที่สนามรอยัลฮิลล์ กอล์ฟ รีสอร์ทแอนด์สปา จ.นครนายก พาร์ 71 โดยแชมป์ประเภทชายรับเงินรางวัล 3 แสนบาท,ในการแข่งขันรอบสุดท้ายประเภทนักกอล์ฟหญิง โดย ฝ้าย ชากัณฑ์สิม คำบอน นักกอล์ฟสมัครเล่นดาวรุ่งวัย 17 ปี จาก จ.ขอนแก่น คว้าแชมป์ไปครองได้สำเร็จ หลังจากรอบนี้ทำสกอร์เพิ่มได้อีก 1 อันเดอร์พาร์ 70 จาก 6 เบอร์ดี้ เสีย 3 โบกี้ และ 1 ดับเบิ้ลโบกี้ ทำสกอร์รวมคว้าแชมป์ไปอย่างขาดลอยที่ 6 อันเดอร์พาร์ 207 โดยชนะห่างที่ 2 อาภิชญา ยุบล นักกอล์ฟสมัครเล่นทีมชาติไทย ถึง 8 สโตรก ส่วน ชมพัช พงศ์ธนารักษ์ เป็นนักกอล์ฟอาชีพที่ทำสกอร์ดีที่สุดที่สกอร์ 5 โอเวอร์พาร์ 218 ได้รับเงินรางวัล 32,000 บาท,ฝ้าย กล่าวหลังจากคว้าแชมป์ออลไทยแลนด์ได้เป็นรายการแรกว่า วันนี้เล่นไปเรื่อยๆ ตั้งใจทำให้ดีที่สุด แมตช์นี้เป็นแมตช์แรกที่หนูกลับมาจากอเมริกาแล้วกลับมาเล่น ถามว่าตื่นเต้นไหม ก็ตื่นเต้น เพราะเป็นแมตช์แรกของหนูที่เมืองไทยในปีนี้ วันนี้ยังมีลูกสั้นที่ยังไม่พอใจ ต้องกลับไปฝึกอีก แชมป์นี้เป็นแชมป์แรกของตัวเองในออลไทยแลนด์ กอล์ฟ ทัวร์ หลังจากเมื่อปีที่แล้วเคยคว้าแชมป์ของสมาคมกอล์ฟอาชีพสตรี มาแล้ว สุดท้ายนี้ขอขอบคุณครอบครัวที่สนับสนุนมาตลอด ขอบคุณอาเอ๊กซ์ (เมธี สุทัศน์ ณ อยุธยา) ขอบคุณบริษัท สิงห์ คอร์เปอเรชั่น ขอบคุณทรานส์วิว ขอบคุณสนามกอล์ฟรอยัลฮิลส์ สนามสวยมาก ฝากติดตามผลงานของหนูในอนาคตด้วย จะพยายามทำให้เต็มที่ค่ะ,สำหรับโปรแกรมการแข่งขันรอบสุดท้ายประเภทนักกอล์ฟชาย วันอาทิตย์ที่ 9 ก.ค. กลุ่มแรกเริ่มแข่งเวลา 07:00 น. ส่วนกลุ่มผู้นำเริ่มเวลา 08:40 น. แฟนกอล์ฟที่สนใจสามารถติดตามชมการแข่งขันได้ที่สนาม หรือติดตามการถ่ายทอดสดผ่านทางช่องทรูสปอร์ต 5 โดยเริ่มตั้งแต่เวลา 11:00 น. เป็นต้นไป
ฝ้าย ชากัณฑ์สิม คำบอน นักกอล์ฟสมัครเล่นดาวรุ่งวัย 17 ปี จากขอนแก่น คว้าแชมป์สิงห์ คลาสสิค ประเภทนักกอล์ฟหญิง ไปครองด้วยสกอร์ 6 อันเดอร์พาร์ 207 ชนะห่างที่ 2 ถึง 8 สโตรก ที่สนามรอยัลฮิลล์ กอล์ฟ รีสอร์ทแอนด์สปา จ.นครนายก
ชากัณฑ์สิม คำบอน,นักกอล์ฟสมัครเล่น,สิงห์ ออล ไทยแลนด์ กอล์ฟ ทัวร์ 2017,สิงห์ คลาสสิค 2017,นักกอล์ฟหญิง,กอล์ฟ